|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **PREUZIMAM ODGOVORNOST** **(prva tema)** | | | | | | | | |
| **o - obrada/ v - vježba/ p - provjera** RUJAN (15 sati) | | | | | | | | |
| redni broj sata | **nastavno područje** | **nastavna jedinica**  **/nastavne cjeline**  **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati**  **(blok sat)** |
| 1. | HRVATSKI JEZIK I KOMUNIKACIJA | **Uvod u 1. temu**  **Preuzimam odgovornost – uvod u prvu cjelinu** |  | 1 |  | Čita zadatak s razumijevanjem i izdvaja važne podatke iz čitanoga teksta. Razgovara o pitanjima koja ga zaokupljaju i na koja bi volio dobiti odgovor. Organizira rad u skupini i surađuje s drugim učenicima u cilju postizanja što boljega rezultata. *Međupredmetna igra (Osobni i socijalni razvoj) – Tko pita, ne skita*  Učenici čitaju tekst međupredmetne igre. Organiziraju aktivnost tijekom koje će svaki učenik biti u mogućnosti anonimno postaviti pitanja koja ga zaokupljaju i zatražiti pomoć od stručne osobe. | Potaknuti učenike na razgovor o pitanjima koja ih zaokupljaju i na koja bi voljeli dobiti odgovor te na upućivanje pitanja stručnim osobama koje će na njih odgovoriti. Poticati učenike na razvijanje vještine organiziranja aktivnosti potrebnih za izvršenje zadatka tijekom rada u skupini. |
| 2. | KNJIŽEVNOST I STVARALAŠTVO | **Uvodni sat i priprema za cjelovito čitanje književnih djela (rujan)** |  | 1 |  | Obrazlaže vlastite izbore književnoga teksta i na taj način sudjeluje u kreiranju popisa djela za cjelovito čitanje za tekuću nastavnu godinu. Predlaže i oblikuje plan čitanja književnih djela za cjelovito čitanje. | Motivirati učenike za čitanje i aktivno sudjelovanje u kreiranju popisa djela za cjelovito čitaje. Potaknuti ih da sudjeluju u planiranju i predlažu način prezentiranja pročitanoga. |
| 3.  4. | HRVATSKI JEZIK I KOMUNIKACIJA | **Ponavljanje jezičnoga gradiva** |  | 2 |  | Točno piše veliko početno slovo u jednorječnim i višerječnim imenima. Razlikuje upravni i neupravni govor u pismu. Objašnjava sintaktičko ustrojstvo rečenice na oglednim i čestim primjerima; razlikuje značenje i službu padeža u rečenici; razlikuje stilski neobilježeni i stilski obilježeni red riječi. Razlikuje glasovne promjene (sibilarizacija, palatalizacija, jotacija, nepostojani *a*) i provodi ih. Imenuje naglaske u hrvatskome jeziku. | Potaknuti učenike da funkcionalno rabe jezična znanja stečena od 1. do 8. razreda. |
| 5.  6. | HRVATSKI JEZIK I KOMUNIKACIJA | **Početna provjera znanja s ispravkom** |  | 1 | 1 | Primjenjuje jezično znanje stečeno od 1. do 8. razreda u zadatcima objektivnoga tipa.  Uočava vlastite pogreške te ih ispravlja i pravilno oblikuje prema zadanoj uputi. | Provjeriti usvojenost jezičnoga gradiva / funkcionalnu primjenu na prototipnim i čestim primjerima i u čestim jezičnim situacijama.  Osvijestiti učenicima pogreške i jezično gradivo koje nisu u potpunosti usvojili te ih potaknuti na ponavljanje gradiva u kojemu su uočene pogreške. |
| 7. | KNJIŽEVNOST I STVARALAŠTVO | **Alessandro D'Avenia, *Sanjar*** | 1 |  |  | Izražava doživljaj književnoga teksta. Opisuje vlastite predodžbe i iskustva uspoređujući ih stavovima i vrijednostima u književnome tekstu.  Opisuje lik na temelju govorne karakterizacije i karakterizacije postupcima. Tumači izraze u prenesenome značenju.  Prepoznaje etičku vrijednost teksta te zaključak oblikuje u ideju. | Potaknuti učenike na izražavanje doživljaja književnoga teksta te na uočavanje i razlikovanje književnih obilježja (karakterizacija lika govorom i postupcima). Poticati učenike na prepoznavanje etičke vrijednost teksta te uočavanje ideje. |
| 8.  9. | HRVATSKI JEZIK I KOMUNIKACIJA | **Veliko početno slovo** | 1 | 1 |  | Pravilno piše višerječna imena blagdana, spomendana, kulturnih, umjetničkih i drugih priredaba. Razvija sposobnost uočavanja, povezivanja i zaključivanja tijekom ovladavanja pravopisnom normom. Pregledava napisani tekst služeći se pravopisom. | Potaknuti učenike na poštivanje pravopisne norme u pisanju velikoga početnog slova u jednorječnim i višerječnim imenima. |
| 10.  11. | KULTURA I MEDIJI | **Dokumentarni film, *Dnevnik pobjednika*** |  | 2 |  | Kritički prosuđuje idole koje predstavlja dokumentarni film.Uočava sastavne elemente hipermedije: međusobno povezani tekst, slika, video i zvuk.  Tumači priču i likove kao temelje dokumentarnoga filma, tj. kao objekte identifikacije. Obrazlaže vezu teksta i svijeta koji ga okružuje. | Pripremati učenike za obrazlaganje vlastitoga doživljaja dokumentarnoga filma *Dnevnik pobjednika,* komentiranje situacije u kojima se nalaze likovi, njihove postupke i razmišljanja; uočavaju ideju dokumentarnoga filma. |
| 12. | KNJIŽEVNOST I STVARALAŠTVO | **Ephraim Kishon, *Zbližavanje*** | 1 |  |  | Izražava vlastitu procjenu etičke, estetske i idejne razine književnoga teksta. Prepoznaje obilježja kratke priče: oblikuje temu, izdvaja likove i imenuje dijelove fabule. Uočava obilježja humora u ulomku; izdvaja primjere hiperbola kojima se postiže humor u tekstu.  Prepoznaje i objašnjava problematiku i oblikuje ideju ulomka. | Potaknuti učenike da aktivno slušaju sugovornike i argumentirano iznose svoje stavove, mišljenja i zaključke  te oblikuju temu i ideju teksta;  izdvajaju i imenuju dijelove fabule i humoristične dijelove ulomka. Potaknuti ih da prepoznaju hiperbolu i objašnjavaju ulogu hiperbole u ulomku. |
| 13.  14. | HRVATSKI JEZIK I KOMUNIKACIJA | **Pravopisni znakovi** | 1 |  |  | Prepoznaje pravopisne znakove u tekstu, uočava utjecaj pravopisnih znakova na značenje i razumijevanje rečenice i teksta. | Potaknuti učenike na primjenu jezičnih znanja u svakodnevnoj komunikaciji. Osvijestiti potrebu pravilnoga pisanja i čitanja pravopisnih znakova. |
| 15. | KULTURA I MEDIJI | **Neknjiževni tekst, *Iz generacije u generaciju*** |  | 1 |  | Objedinjuje važne podatke iz čitanoga teksta uz pomoć ključnih riječi i bilježaka.Donosi zaključke i potkrepljuje ih dokazima iz teksta.  Objašnjava značenje nepoznatih riječi služeći se rječnicima.Sažeto prepričava neknjiževni tekst služeći se bilješkama.  Tumači vezu teksta i svijeta koji ga okružuje. Obrazlaže značenje popularnokulturnih tekstova i povezuje ih s društvenim i ekonomskim okružjem. | Potaknuti učenike na slušanje neknjiževnoga teksta s razumijevanjem i izdvajanje bitnih podataka u obliku natuknica. Potaknuti učenike na obrazlaganje značenja popularnokulturnih tekstova i povezivanje teme teksta s vlastitim iskustvom. |